যোৱা তিনি সপ্তাহ ধৰি পৰিয়ালসহ অনুৰাগীসকলে উদ্বিগ্নতাৰে দিন কটাই অহাৰ পাছত অৱশেষত সুৰ সম্ৰাজ্ঞী কোকিলকন্ঠী কিংবদন্তি কন্ঠশিল্পী লতা মংগেশকাৰ সুস্থ হৈ উঠাৰ খবৰে সকলোকে স্বস্তি আনি দিছে।
দেওবাৰে লতা মংগেশকাৰৰ স্বাস্থ্য সম্পৰ্কে অৱগত কৰে মহাৰাষ্ট্ৰৰ স্বাস্থ্যমন্ত্ৰী ৰাজেশ তোপে।
লতা মংগেশকাৰ বৰ্তমান চিকিৎসক প্ৰতীত সমধানীৰ তত্বাৱধানত চিকিৎসাধীন হৈ আছে। চিকিৎসকগৰাকীৰ সৈতে কথা পাতি স্বাস্থ্যমন্ত্ৰীগৰাকীয়ে জানিবলৈ দিয়ে যে লতা মংগেশকাৰ সুস্থ হৈ উঠিছে।
বৰ্তমান আৰু ভেন্টিলেটৰৰ সহায়ৰ প্ৰয়োজন নাই সুৰ সম্ৰাজ্ঞীৰ। মাত্ৰ অক্সিজেন দিয়া হৈছে। যদিও শাৰীৰিক দুৰ্বলতা আছে, তেওঁ চিকিৎসকসকলৰ সৈতে কথাও পাতিছে।
উল্লেখ্য যে যোৱা ১১জানুৱাৰীত লতা মংগেশকাৰক হাস্পাতালত ভৰ্তি কৰোৱাৰ খবৰ সদৰী কৰা হৈছিল। কোভিডত আক্ৰান্ত কণ্ঠশিল্পীগৰাকী নিউমোনিয়াতো ভোগাৰ কথা জানিব পৰা গৈছিল।
হাস্পাতালত ভৰ্তি হোৱৰ পাছৰে পৰাই তেওঁৰ অজস্ৰ অনুৰাগীয়ে সুৰ সম্ৰাজ্ঞীগৰাকীৰ অসুস্থতাক লৈ চিন্তা ব্যক্ত কৰাৰ লগতে আৰোগ্য কামনা কৰি আহিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
